AaB nedjusterer forventningerne til årets resultat for 2017 til et overskud i niveauet 12-14 mio. kr.

AaB nedjusterer forventningerne til årets resultat for 2017 fra et overskud før skat i niveauet 15-20 mio. kr. til et overskud før skat i niveauet 12–14 mio. kr. Justeringen skyldes færre TV-indtægter end budgetteret og svigtende matchday-omsætning i fjerde kvartal samt sponsorindtægter under forventning, men også øgede sponsoromkostninger. Endvidere skyldes nedjusteringen øgede administrationsomkostninger, herunder udgifter i forbindelse med nedskrivning af aktiestørrelsen samt rådgivning i forbindelse med Christian Bassogog-sagen. Det oplyser AaBs administrerende direktør Stephan Schors i en pressemeddelse.